Στην Εύβοια, η φύση συνεχίζει να πρωταγωνιστεί και μετά τις πυρκαγιές. Τα μέρη που δεν επλήγησαν εξακολουθούν να χαρίζουν μοναδικές στιγμές ανάσας και ευεξίας. Οι περιοχές που υπέστησαν ζημιά εξαιτίας των πυρκαγιών, δίνουν τώρα την πιο συγκλονιστική τους ερμηνεία. Αυτό και αν αξίζει να ζήσεις από κοντά, να δεις με τα μάτια σου, να παρατηρήσεις, ν’ αντιληφθείς, να δηλώσεις «παρών» σε μια φυσική διαδικασία που από το τίποτα γεννάει τα πάντα. Με πείσμα και δύναμη η φύση αυτού του τόπου παραδίδει μαθήματα ζωής, από την αρχή. Εμείς, όλοι μας, στεκόμαστε δίπλα στη Βόρεια Εύβοια!